
Parlamentul  României

Camera  Deputaţilor

Comisia pentru industrii şi servicii

Bucureşti: 25.03.2015

Nr. 4c-3/79/2015

BIROUL PERMANENT 

AL

CAMEREI DEPUTAŢILOR


Vă înaintăm, alăturat, Raportul asupra propunerii legislative pentru modificarea şi completarea Ordonanţei nr. 42 din 30 ianuarie 2003, actualizată, privind organizarea şi funcţionarea serviciilor de iluminat public, prin adăugarea Art.14, alin.(4) şi Art.14, alin.(4), lit.a, transmisă cu adresa P.l.x. 207/2015, înregistrată sub nr. 4c-3/79/2015. 

 În conformitate cu prevederile art. 75, alin. (1) din Constituţia României, republicată, şi ale art. 92, alin. (9), pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională pentru această propunere legislativă este Camera Deputaţilor.

În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,

IULIAN IANCU   

Parlamentul  României

Camera  Deputaţilor

Comisia pentru industrii şi servicii
Bucureşti: 23.03.2015

Nr. 4c-3/79/2015
R A P O R T   

asupra propunerii legislative pentru modificarea şi completarea Ordonanţei nr. 42 din 30 ianuarie 2003, actualizată, privind organizarea şi funcţionarea serviciilor de iluminat public, prin adăugarea Art.14, alin.(4) şi Art.14, alin.(4), lit.a

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată în fond cu propunerea legislativă pentru modificarea şi completarea Ordonanţei nr. 42 din 30 ianuarie 2003, actualizată, privind organizarea şi funcţionarea serviciilor de iluminat public, prin adăugarea Art.14, alin.(4) şi Art.14, alin.(4), lit.a, transmisă cu adresa P.l.x. 207/2015, înregistrată sub nr. 4c-3/79/2015. 

Consiliul Legislativ, cu avizul nr. 1214/24.10.2014,  avizează negativ propunerea legislativă.

Menţionăm că propunerea legislativă are ca obiect completarea art. 14 din Ordonanţa Guvernului nr. 42/2003 privind organizarea şi funcţionarea serviciilor de iluminat public,  act normativ abrogat la data de 21 martie 2007, prin Legea serviciului de iluminat public nr. 230/2007, publicată în Monitorul Oficial al României, Partea I, nr. 517 din 15 iunie 2006.
La lucrările comisiei pentru industrii şi servicii au fost prezenţi 20 deputaţi, din totalul de 21 de membri ai comisiei. 

Propunerea legislativă a fost respinsă de Senat în şedinţa din data de 4 martie 2015. 


În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru industrii şi servicii au examinat propunerea legislativă în şedinţa din data de 24 martie 2015. În urma dezbaterii, membrii comisiei au hotărât respingerea propunerii legislative pentru modificarea şi completarea Ordonanţei nr. 42 din 30 ianuarie 2003, actualizată, privind organizarea şi funcţionarea serviciilor de iluminat public, prin adăugarea Art.14, alin.(4) şi Art.14, alin.(4), lit.a, cu unanimitate de voturi.


Propunerea legislativă face parte din categoria legilor ordinare.

      Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
PREŞEDINTE,




 SECRETAR, 

       IULIAN IANCU



        ŢÎMPĂU RADU BOGDAN
Consilier parlamentar: Donea Cristina

